Sigita Burbienė

Sigita Kazakevičiūtė-Burbienė (g. 1954 m. gegužės 17 d. Vilniuje) – Lietuvos politinė bei visuomenės veikėja.

 Biografija 
1961–1972 m. mokėsi Vilniaus S. Nėries vidurinėje mokykloje. 1972–1977 m. studijavo Vilniaus universiteto Ekonominės kibernetikos ir finansų fakultete (baigė su pagyrimu), ekonomistė statistikė.

1977–1990 m. Statistikos komiteto Gyventojų statistikos skyriaus vyresnioji ekonomistė. 1990–1992 m. Statistikos departamento prie LR Vyriausybės kultūros skyriaus viršininkės pavaduotoja, 1992 m. Ekonominių ryšių su užsieniu Statistikos skyriaus viršininkė.

1992–2004 m. LR Seimo narė, 1992–1996 m. Ekonomikos komiteto narė, 1996 m. pirmininkė.Kas yra kas Lietuvoje 95/96. – Kaunas: Neolitas, 1995. – 92 psl.https://www.lrs.lt/sip/portal.show?p_r=38249&p_k=1&p_a=498&p_asm_id=29 2003–2004 m. Lietuvos socialdemokratų partijos frakcijos pirmininko pavaduotoja, nuo 2004 m. partijos frakcijos seniūno referentė Europos Sąjungos klausimams, frakcijos referentė.https://archive.today/20201027181614/https://www.lrs.lt/sip/portal.show?p_r=35381&p_k=1&p_a=6&p_pad_id=833 Būdama Seimo nare lankėsi Albanijoje, Austrijoje, Belgijoje, Bulgarijoje, Čekijoje, Danijoje, Didžiojoje Britanijoje, Estijoje, Graikijoje, Italijoje, Izraelyje, Latvijoje, Lenkijoje, Moldovoje, Norvegijoje, Prancūzijoje, Rusijoje, Slovakijoje, Suomijoje, Švedijoje, Šveicarijoje, Vengrijoje, Vokietijoje, Zimbabvėje ir kt.

2011–2015 m. Vilniaus miesto savivaldybės tarybos narė.2011 m. Lietuvos savivaldybių tarybų rinkimai

1989 m. kandidatė į Lietuvos komunistų partijos narius. Nuo 1990 m. Lietuvos demokratinės darbo partijos, nuo 1992 m. partijos Vilniaus tarybos narė, LDDP tarybos, prezidiumo narė. Nuo 2001 m. Lietuvos socialdemokratų partijos narė, LSDP tarybos narė, LSDP pirmininko pavaduotoja. Nuo 2001 m. Lietuvos moterų socialdemokračių sąjungos narė.

Tėvas – žurnalistas Vytautas Kazakevičius (1930–2018). Dukra Lina (g. 1976), sūnus Domininkas (g. 1978).

 Šaltiniai 

Kategorija:Seimo nariai
Kategorija:Lietuvos ekonomistai
Kategorija:Lietuvos statistikai
Kategorija:Vilniaus politikai